ซิโก้ ปลุกใจช้างศึกสู้ซามูไร ชี้ไม่มีอะไรที่เป็นไปไม่ได้
ซิโก้ เกียรติศักดิ์ เสนาเมือง ปลุกเร้านักเตะไทยสู้ญี่ปุ่น ไม่มีอะไรที่เป็นไปไม่ได้ เชื่อแข้ง ช้างศึก ไม่กลัว นักเตะซามูไรเพราะคุ้นเคยสไตล์การเล่นนักเตะญี่ปุ่นในไทยลีกอยู่แล้ว มั่นใจประสบการณ์ของนักเตะทีมชาติไทยชุดใหญ่ที่มีอยู่ในทีมช่วยได้เยอะ ชี้การเจอกับญี่ปุ่นที่เล่นด้วยระบบและเพรสซิ่งเร็ว นักเตะไทยต้องช่วยกันเล่นอย่างมีสมาธิตลอดทั้งเกม,ความเคลื่อนไหวของการแข่งขันศึกฟุตบอลอายุไม่เกิน 23 ปีชิงแชมป์เอเชีย 2016 รอบสุดท้าย ที่กำลังฟาดแข้งกันอยู่ที่กรุงโดฮา ประเทศกาตาร์ เพื่อชิง 3 โควตาไปฟาดแข้งในศึกฟุตบอลโอลิมปิกเกมส์ 2016 ที่นครริโอ เด จาเนโร ประเทศบราซิล เดือน ส.ค.ปีนี้ โดยในส่วนของทีม ช้างศึก ทีมชาติไทย ชุดปรีโอลิมปิก มีโปรแกรมจะลงสนามรอบแรก นัดที่ 2 ของกลุ่มบี พบกับ นักเตะซามูไร ทีมชาติญี่ปุ่น ในวันที่ 16 ม.ค. นี้ ที่สนามอัล อาราบี หรือแกรนด์ ฮาเหม็ด สเตเดียม ตามเวลาประเทศไทย 20.30 น. และช่อง 7 ถ่ายทอดสดให้ชมด้วยนั้น,ล่าสุด ซิโก้ เกียรติศักดิ์ เสนาเมือง กุนซือใหญ่ของทีมไทย เปิดเผยว่า การเจอกับญี่ปุ่นไม่ใช่เรื่องง่ายแน่นอน พวกเขาเป็นทีมแถวหน้าของเอเชีย และไปฟุตบอลโลกรอบสุดท้ายได้อย่างต่อเนื่องในช่วงหลัง อย่างไรก็ตาม ตนก็ได้ปลุกเร้าและกระตุ้นนักเตะไทยอยู่ตลอดเวลา ซึ่งที่ผ่านมาก็พยายามบอกว่าตนเองก็เคยเจอกับญี่ปุ่นมาก่อนและก็สามารถต่อกรได้สูสี อีกทั้งในยุคปัจจุบันสิงคโปร์ที่ตอนนี้ศักยภาพด้อยกว่าเราก็เคยยันเสมอญี่ปุ่นมาแล้ว ดังนั้นไม่มีอะไรที่เป็นไปไม่ได้ เราไม่มีเหตุผลที่จะต้องกลัวนักเตะจากแดนอาทิตย์อุทัย,ผู้เล่นของเราส่วนใหญ่ก็เล่นอยู่ในไทยพรีเมียร์ลีก ซึ่งก็ย่อมคุ้นเคยกับสไตล์การเล่นของนักเตะญี่ปุ่นที่มีอยู่มากมายในไทยลีกเป็นอย่างดีอยู่แล้ว อีกทั้งนักเตะของเราชุดนี้ก็เล่นอยู่ในทีมชาติไทยชุดใหญ่หลายคน ดังนั้นเมื่อมาเล่นในทัวร์นาเมนต์นี้ซึ่งทุกทีมมีนักเตะอายุไม่เกิน 23 ปีเท่ากัน ตนเชื่อมั่นว่าด้วยประสบการณ์แล้วทุกคนไม่กลัวญี่ปุ่นแน่นอน ซึ่งในทางตรงกันข้ามทุกคนอยากที่จะลงสนามเพื่อโชว์ฝีเท้าให้ทุกชาติได้เห็นถึงศักยภาพ และช่วยกันพาทีมชาติไทยก้าวข้ามระดับอาเซียนมาสู่ระดับเอเชียด้วย,กุนซือจอมตีลังกากล่าวต่อไปว่า ญี่ปุ่นเป็นทีม ที่เล่นด้วยระบบ พวกเขามีเกมเพรสซิ่งอย่างรวดเร็ว ในเกมที่จะต้องเจอกับญี่ปุ่นนักเตะทุกคนจะต้องเล่นด้วยความขยันและมีสมาธิ ตลอดทั้งเกม ซึ่งเราต้องช่วยกันเล่นทุกคน และต้องโต้กลับด้วยความแม่นยำ อย่างน้อยทำเกมรุกขึ้นไปต้องได้จบสกอร์,เรามาเล่นทัวร์นาเมนต์นี้ด้วยความหวังที่จะสร้างประวัติศาสตร์ให้กับทีมชาติไทย ทุกคนจะพยายามทำหน้าที่ของตัวเองอย่างเต็มที่ และหวังว่าจะทำผลงานได้ดีในเกมกับญี่ปุ่น
ซิโก้ เกียรติศักดิ์ เสนาเมือง ปลุกเร้านักเตะไทยสู้ญี่ปุ่น ไม่มีอะไรที่เป็นไปไม่ได้ เชื่อแข้ง ช้างศึก ไม่กลัว นักเตะซามูไรเพราะคุ้นเคยสไตล์การเล่นนักเตะญี่ปุ่นในไทยลีกอยู่แล้ว  ชี้การเจอกับญี่ปุ่นที่เล่นด้วยระบบและเพรสซิ่งเร็วนักเตะไทยต้องมีสมาธิ
ซิโก้,เกียรติศักดิ์ เสนาเมือง,ช้างศึก,ฟุตบอลทีมชาติไทย,ญี่ปุ่น,ฟุตบอลอายุไม่เกิน 23 ปีชิงแชมป์เอเชีย 2016,ข่าวกีฬา,ข่าว,ไทยรัฐออนไลน์